Nafarroako Parlamentuko Eledunen Batzarrak, 2022ko ekainaren 13an egindako bilkuran, honako adierazpen hau onetsi zuen:

“1. Nafarroako Parlamentuak elkartasuna adierazten die beren herrialdeetatik ihes egitera behartuta suertatzen diren guztiei.

2. Nafarroako Parlamentuak aldezten du nazioarteko legedia, Genevako Konbentzioa, giza eskubideen arloko itunak eta Nazioarteko Zuzenbidea bete daitezela, inolako bazterketarik gabe.

3. Nafarroako Parlamentuak ekitaldi bat eginen du heldu den ekainaren 20an, 12:00etan, Nafarroan bizi diren errefuxiatuei aitortza egiteko”. (10-22/DEC-00029).

Iruñean, 2022ko ekainaren 13an

Lehendakaria: Unai Hualde Iglesias